cyanic-selkie/wikianc huggingface dataset:
Esther Howard
Esther Howard (4 April 1892 – 8 Maart 1965) was 'n Amerikaanse aktrise. Sy was bekend vir haar rolle in die rolprente Sullivan's Travels (1941), Murder, My Sweet (1944), The Great Flamarion (1945), en Born to Kill (1947).
Netflix
Netflix, Inc. is 'n Amerikaanse vermaaklikheidsmaatskappy met hoofkwartier in Los Gatos, Kalifornië. Netflix is in 1997 deur Reed Hastings en Marc Randolph in Scotts Valley, Kalifornië gestig. Die maatskappy se primêre besighede is sy inskrywinggebaseerde, video-op-aanvraag-stromingdiens wat aanlynstroming van 'n katalogus van films en televisieprogramme bied, sowel as die verspreiding en produksie van oorspronklike films en televisiereekse wat slegs deur die diens versprei word.
Eienaarskap
Vanaf 2017 is Netflix-aandele hoofsaaklik deur institusionele beleggers gehou, insluitend Capital Group Companies, The Vanguard Group, BlackRock onder andere.
Finansies
Vir die fiskale jaar 2018, het Netflix verdienste van VS$ 1.21 miljard, met 'n jaarlikse inkomste van VS$ 15,8 miljard, 'n toename van ongeveer 116% oor die vorige fiskale siklus. Netflix se aandele het verhandel teen meer as $400 per aandeel teen sy hoogste prys in 2018, en sy markkapitalisasie het 'n waarde van meer as VS$ 180 miljard bereik in Junie 2018. Netflix het 261 op die 2018 Fortune 500 -lys van die grootste maatskappye in die Verenigde State volgens inkomste gelys.
Netflix se inkomste vir die eerste kwartaal van 2019 het $ 4,5 miljard bereik en 9,6 miljoen nuwe intekenaars (148.9M totale intekenaars) bygevoeg. Die groei van intekenaars was 16% meer in vergelyking met 2018.
Ixia brevituba
Ixia brevituba is 'n meerjarige blomplant en geofiet wat tot die genus Ixia behoort en deel van die fynbos is. Die plant is endemies aan die Noord-Kaap en kom op die Roggeveld-eskarp, suidwes van Middelpos, voor. Die plant het 'n voorkomsgebied van 136 km2, is stabiel en word as seldsaam beskou.
Pasadena, Kalifornië
Pasadena is 'n stad in die county Los Angeles, Kalifornië. Dit is 18 km noordoos van die middestad van Los Angeles. Dit is die digsbevolkte stad en die primêre kulturele middelpunt van die St. Gabriel-vallei. Ou Pasadena is die stad se oorspronklike handeldistrik.
In 2020 was die bevolking 138 699 wat dit die 44ste grootste stad in Kalifornië en die negende grootste stad in die Los Angeles-county maak. Pasadena is op 19 Junie 1886 gestig en is een van die eerste stede wat in die county gestig is.
Die California Institute of Technology, waarvan die Jet Propulsion Laboratory deel vorm, is in Pasadena geleë.
Pasadena se Rose Bowl is onder andere tydens die Olimpiese Somerspele 1932, Olimpiese Somerspele 1984 en die eindstryd van die FIFA Sokker-Wêreldbekertoernooi in 1994 tussen Brasilië en Italië ingespan. Dit sal ook tydens die FIFA Sokker-Wêreldbekertoernooi in 2026 en die Olimpiese Somerspele 2028 vir wedstryde ingespan word.
Vlag van Bhoetan
Die nasionale vlag van Bhoetan is op 8 Augustus 1949 in gebruik geneem tydens die ondertekening van die Vriensdkapsverdrag. Die vlag vertoon twee skuinsbalke van onder aan die vlagpaalkant tot bo aan die wapperkant in geel bo en oranje onder met ’n wit draak in die middel.
Simboliek
Volgens die Wetlike bepalinge van die Nasionale Vlag van die Koninkryk van Palden Drukpa soos onderskryf in Resolusie 28 van die 36ste sessie van die Nasionale Vergadering gehou op 8 Junie 1972 en soos hersien in die Grondwet van 2008 stel die geel burgerlike tradisie en tydelike gesag soos vergestalt in die Druk Gyalpo, die Bhoetanese Draakkoning, wie se koninklike gewaad tradisioneel ’n geel kabney (tipe serp) insluit. Die oranje helfte stel die Boeddhistiese spirituele tradisie, veral die skole van Drukpa kagyü en Nyingma, voor. Druk, die Donderdraak word gelyk oor die twee kleure verdeel. Die plasing van Druk in die middel van die vlag oor die skeidslyn tussen die twee kleure, dui op die gelyke belangrikheid van die burgerlike en kloostertradisies in die Koninkryk van Druk (Bhoetan) en roep die krag van die heilige band tussen die oppermag en die mense. Die wit kleur van Druk stel die reinheid van innerlike gedagtes en dada voor van die etnies en linguïsties diverse volke van Bhoetan verenig. Die juwele in die kloue van Druk stel Bhoetan se rykdom voor asook die veiligheid en beskerming van haar mense, terwyl die draak se grommende mond Bhoetan se gode voorstel wat toegewy is tot die verdediging van Bhoetan.
Ontwerp en kleure
Die huidige vlag bestaan uit skuinsbalke van onderaan die vlagpaalkant tot bo-aan die wapperkant met die boonste driehoek in geel en die onderste in oranje. Gesentreer op die skeidslyn is ’n groot swart-en-wit draak wat na die wapperkant kyk. Die draak hou ’n norbu, of juweel. in elk van sy kloue vas. Die agtergrondkleure van die vlag, geel en oranje, word geïdentifiseer as Pantone 116 en 165 onderskeidelik. Ekwivalente van hierdie skakerings en die wit van Druk is vasgestel deur verskeie ander kodes volgens spesifieke bypassende stelsels soos hieronder aangedui.
Ernst Fritz Fürbringer
Ernst Fritz Fürbringer (27 Julie 1900 – 30 Oktober 1988) was 'n Duitse akteur. Hy was bekend vir sy rolle in die rolprente Titanic (1943), It Happened on July 20th (1955), en Mrs. Warren's Profession (1960).
Vlag van Bhoetan
Ontwerp en kleure
Die dimensies van die vlag moet ’n verhouding van 2:3 behou. Die volgende groottes is as standaard deur die Regering van Bhoetan verklaar:
Geskiedenis
Die Sentrum vir Bhoetanstudies, ’n onafhanklike navorsingsentrum in Bhoetan het in 2002 ’n dokument’n dokument (die CBS-dokument) vrygestel wat die enigste geredelik beskikbare oorvertelling van die historiese ontwikkeling van die Bhoetanese vlag is. Die dokument maak staat op eerstehandse vertellings wat deur onderhoude met indiwidue wat van die laat 1940’s tot die aanvaarding van die vlag in die 1970’s persoonlik by die skep en verwerk van die vlag van Bhoetan betrokke was. Hierdie verslag is dus ’n noemenswaardige primê^re bron vir inligting oor die geskiedenis van die Bhoetanese vlag. Die beskrywing van die vlag van 1949 in die dokument stem egter nie ten volle ooreen met foto’s van die vlag nie wat dit moeilik maak om van die beweringe in die boek te interpreteer.
Eerste nasionale vlag (1949)
Die CBS-dokument noem dat die eerste nasionale vlag ontwerp is op versoek van Jigme Wangchuck, die tweede Druk Gyalpo van die 20ste-eeuse Bhoetanese Koninkryk, en is in 1949 bekendgestel gedurende die ondertekening van die Indo-Bhoetanese Verdrag. Hoewel die dokument nie ’n illustrasie van die oorspronklike ontwerp bevat nie, is foto’s tydens die geskiedkundige geleentheid geneem waarop die eerste Bhoetanese vlag gesien kan word.
Erkenning vir die ontwerp van die vlag gaan aan Mayam Choying Wangmo Dorji in 1947. Lharip Taw Taw, een van die min koninklike skilders van die tyd, het volgens oorlewering die vlag geborduur. Druk was groen, in ooreenstemming met tradisionele en geloofsverwysing na yu druk ngonm, of “turqkoois druk.” Vandag word ’n moderne weergawe van hierdie geskiedkundige oorspronklike vlag (met verskeie noemenswaardige veranderinge wat deur die moderne vlag beïnvloed is) agter die troon in die Nasionale Vergadersaal in Thimphu vertoon.
Volgens die CBS-dokument was die oorspronklike Bhoetanese vlag ’n vierkantige tweekleurige vlag met skuinsbalke van onderaan die vlagpaalkant tot bo-aan die wapperkant. Geel was bo en gepunt na die wapperkant en rooi was onder en gepunt na die vlagpaalkant. In die middel van die vlag waar die geel en rooi bane ontmoet, was ’n groen Druk parallel met die onderkant van die vlag en sy gesig in die rigting van die wapperkant.
Die CBS-dokument illustreer egter nie die vroeë weergawes van die vlag en die beskrywing van die 1949-vlag is nie heeltemal ooreenstemmend met die foto’s van 1949 nie. Dit beskryf die vlag as “vierkantig” terwyl die verhouding van die vlag op die foto’s nader aan 4:5 lyk. Die dokument beskryf dat die draak na die wapperkant kyk terwyl die draak op die vlag in die foto’s na die vlagpaalkant kyk. Die draak word beskryf as “parallel met die wapperkant” (bedoelende, volgens ’n diagram in die dokument, parallel met die onderkant van die vlag), terwyl die draak in die foto’s lyk of hy effens vertikaal hel. Die draak word ook beskryf as “groen”, maar in die foto’s wil dit voorkom of die skakering van groen baie lig is.
Westerse vlagboeke tot na 1970 toon oor die algemeen die Bhoetanese vlag as ’n gelykenis van dié in die 1949-foto’s.
Veranderinge in 1956
Die tweede weergawe van die nasionale vlag is in 1956 ontwerp vir die besoek van die derde Druk Gyalpo Jigme Dorji Wangchuck aan oos-Bhoetan. Gedurende die reis het die Druk Gyalpo se sekretariaat nuwe vlagontwerpe begin gebruik wat gebaseer was op ’n foto van die eerste nasionale vlag van 1949, met die kleur van die draak wat van groen na wit verander is. Die gevolg van die Druk Gyalpo het ’n konvooi van meer as ’n honderd ponies ingesluit; ’n klein weergawe van die vlag is op die saal van elke tiende ponie geplaas en ’n groot vlag ongeveer 0,56 m2 in grootte is elke aand in hul kampeerplek vertoon en is gehys met die geblaas van ’n beuel.
Veranderinge na 1956
In die laat 1950’s is Dasho Shingkhar Lam, voormalige Sekretaris vir Jigme Dorji Wangchuck en sesde Speaker van die Nasionale Vergadering (1971-71), deur die koning versoek om verskeie wysigings aan die vlag te bring; hy is verantwoordelik vir die huidige ontwerp van die vlag wat sedert 1969 onveranderd gebly het. Die koning was ontevrede met die vroeë vierkantige Bhoetanese vlae wat nie soos die reghoekige vlag van Indië gewapper het nie. Hy het dit opgemerk tydens die besoek van ’n Indiese diplomaat aan Bhoetan. Die standaard mates van die vlag van Bhoetan is daarna aangepas om meet soos die Indiese vlag te lyk (dit was 9 voet by 6 voet).
In ’n ander verandering is die draak wat voorheen in ’n naastenby horisontale posisie in die middel van die vlag was, geherposisioneer om oor die diagonale skeidslyn in die vlag gesprei te word. Hierdie verandering was daarop gemik om te keer dat die draak “in die rigting van die aarde kyk” wanneer die vlag nie wapper nie. Kilkhor Lopen Jada, ’n Bhoetanese kunstenaar, het ’n nuwe ontwerp vir die druk geverf waarin die kurwes van die draak se liggaam ontspan is om ’n effens langer en golwende vorm aan te neem.
Die CBS-dokument meld dat die koning “iewers in 1968 of 69” beveel het dat die kleur van die onderste helfte van rooi na oranje moes verander.
Die Bhoetanese vlag is vir die eerste keer in 1961 die buiteland langs ’n ander vlag vertoon gedurende ’n staatsbesoek aan Indië deur Jigme Dorji Wangchuck. Hierdie besoek het ’n nuwe verhouding tussen die twee lande ingelui.
Gebruik
Op 8 Junie 1972 het die Nasionale Vergadering van Bhoetan Resolusie 28 goedgekeur waardeur Nasionale Vlagreëls wat deur die kabinet saamgestel is, in werking gestel is. Die reëls bevat agt bepalings wat die beskrywing en simboliek, kleure, bane en ontwerpelemente dek. Ander reëls hou verband met die grootte van die vlag, die vlagprotokol insluitend geskikte plekke en geleenthede vir vertoon van die vlag asook wie die vlag op voertuie mag vertoon. In die algemeen word soveel respek aan die vlag betoon as wat aan die Bhoetanese staat en die staatshoof betoon word. Net soos in die Amerikaanse Vlagkode mag geen ander vlag hoër as die Bhoetanese vlag vertoon word nie, die vlag mag nie gebruik word as ’n bekleedsel (met sekere uitsonderings) nie en die vlag mag ook nie aan die grond raak nie. Ander bepalings sluit die verbod op die insluiting van die vlag in ander elemente of in ’n logo in. In buitengewone gevalle mag die vlag as bekleedsel op doodskiste gebruik word maar slegs in die geval waar die oorledene ’n minister op militêre personeellid met ’n hoë rang was.
Die reëls van 1972 bepaal ook dat elke dzongkhag (distrikhoofkantoor) die nasionale vlag sal hys. Waar geen dzongkhag bestaan nie, sal die nasionale vlag gehys word voor die kantoor van die hoofregeringsamptenaar.”
Amptenare bo die rang van minister mag die vlag by hul huise vertoon indien hulle nie naby die hoofstad woon nie. Die tradisie van vertoning van die vlag voor ’n regeringskantoor het voor 1968 nie in Bhoetan bestaan nie maar is deur die Druk Gyalpo as standaardpraktyk ingestel nadat sy sekretariaat in daardie jaar van die stad Taba na Tashicho Dzong geskuif is. Die enigste vlagdag volgens die 1972-reëls is die Nasionale dag wat jaarliks op 17 Desember gevier word. Die Nasionale dag herdenk die kroning van Ugyen Wangchuck as die eerste koning van Bhoetan op 17 Desember 1907.
Senatoriale provinsie
thumb|280px|Die Romeinse Ryk op sy grootste, onder [[Trajanus (117); groen: imperiale provinsies, pienk: openbare provinsies, grys: vasalstate.]]
Dié provinsies was ver van die buitenste grense van die Romeinse Ryk en het streke behels waar rebellies nie na verwagting sou voorkom nie. Hulle was gewoonlik aan die Middellandse See geleë.
Die provinsies is in imperiale en senatoriale provinsies verdeel kort nadat Augustus aan die bewind gekom het. In 14 n.C. was die volgende provinsies senatoriaal:
Italia was nie ’n senatoriale provinsie nie, want dit is regstreeks deur die senaat beheer.
Brandlelie
Die naam brandlelie kan verwys na:
Tim McInnerny
Timothy L. "Tim" McInnerny is 'n Amerikaanse akteur en komediant.
Biografie
McInnerny is Timothy L. McInnerny op 18 September 1956 in Cheadle Hulme, Cheshire in die Verenigde Koninkryk gebore.
Petrosaspongia pharmamari
Petrosaspongia pharmamari is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Petrosaspongia en tot die familie Thorectidae. Die wetenskaplike naam van die spesie is die eerste keer geldig gepubliseer in 2006 deur Uriz & Cebrian.
Jean Howard
Jean Howard (13 Oktober 1910 – 20 Maart 2000) was 'n Amerikaanse aktrise. Sy was bekend vir haar rolle in die rolprente The Prizefighter and the Lady (1933), Break of Hearts (1935), Claudia (1943), en Bermuda Mystery (1944).
Petrosia
Petrosia is 'n genus van sponsdiere uit die familie van die Demospongiae (gewone sponse).
The Co-operative Group
The Co-operative Group is 'n Britse verbruikerskoöperatief met 'n verskeidenheid belange in die kleinhandelbedryf. Dit is in gemeenskaplike besit van sy lede en word ook deur hulle bestuur. Die groep is die grootste organisasie van sy soort in die Verenigde Koninkryk met 'n ledetal van agt miljoen. Lede is betrokke by die bestuursake en -styl van die koöperatief en bepaal ook hoe die groep se sosiale doelwitte bereik moet word.
Tans het The Co-operative Group meer as 70 000 personeellede in diens. Die groep se hoofkwartier, One Angel Square wat in 2013 geopen is, is in Manchester geleë en maak deel uit van 'n kompleks van altesaam agt geboue wat as nasionale monumente gelys is - CIS Tower, Hanover Building, New Century House en Redfern Building.
Die koöperatief se belange strek van voedselkleinhandel, finansiële dienste, begrafnisdienste en regsdienste tot reisagentskappe en elektriese verbruikersware (wat aanlyn aangebied word). In die Verenigde Koninkryk staan die groep algemeen as The Co-op bekend, veral wat sy voedselkleinhandelafdeling betref.
Lidmaatskap staan oop vir elkeen vanaf die ouderdom van sestien jaar, mits die voornemende lid die waardes en beginsels deel waarop die koöperatief sedert sy stigting baseer. Die groep se wins word jaarliks tussen lede verdeel, afhangende van die winsbedrag en die bedrag wat 'n lid in dié jaar aan The Co-op se goedere en dienste bestee het. Die getal aktiewe lede is in 2017 op 4,6 miljoen beraam.
Pyn
Pyn is 'n ontstellende gevoel wat dikwels veroorsaak word deur intense of skadelike stimuli. Die Internasionale Vereniging vir die Studie van Pyn definieer pyn as " 'n onaangename sensoriese en emosionele ervaring wat verband hou met, of lyk soos dié wat verband hou met, werklike of potensiële weefselskade." In mediese diagnose word pyn as 'n simptoom van 'n onderliggende toestand beskou.
Pyn motiveer die individu om te onttrek van skadelike situasies, om 'n beskadigde liggaamsdeel te beskerm terwyl dit genees, en om soortgelyke ervarings in die toekoms te vermy. Die meeste pyn verdwyn sodra die skadelike stimulus verwyder is en die liggaam genees het, maar dit kan voortduur ten spyte van die verwydering van die stimulus en oënskynlike genesing van die liggaam. Soms ontstaan ​​pyn in die afwesigheid van enige waarneembare stimulus, skade of siekte.
In sommige debatte oor selfmoord of genadedood deur dokters is pyn as 'n argument gebruik om mense wat terminaal siek is toe te laat om hul lewens te beëindig.
Etimologie
Die woord peyn, wat vir die eerste keer in 1297 in Engels gebruik is, kom van die Oud-Franse peine, op sy beurt van Latyn poena wat "straf" beteken; beteken ook "marteling, swaarkry en lyding" in Laat Latyn. Van Grieks is dit ποινή (poine), wat oor die algemeen "prys betaal of straf" beteken.
Belangrikheid van pyn
Pyn is 'n sein van die liggaam om aan te dui dat iets verkeerd is, daarom is dit noodsaaklik om gesonde weefsel te handhaaf in enigiemand wat 'n normale lewe lei. Die afwesigheid van pyn, byvoorbeeld as gevolg van melaatsheid, kan lei tot permanente skade aan liggaamsdele omdat daar nie 'n voldoende reaksie op (dreigende) skade is nie, byvoorbeeld op 'n hand wat nie teruggetrek word wanneer 'n kookpan aangeraak word nie. Pynonderdrukking kan ook daardie effek hê. Mense wat daagliks pynstillers gebruik of wat onder hoë druk moet presteer, loop 'n ekstra hoë risiko van probleme as gevolg van chroniese oorlading. Voorbeeld: iemand wat gereeld pynstillers neem vir hoofpyn, besef nie dat hy daagliks sy knie oorlaai nie.
Onderskeiding gebaseer op duur
Daar kan tussen akute pyn en chroniese pyn onderskei word. Akute pyn kom skielik voor en gaan relatief vinnig weg. Klinies word die limiet van ses maande gebruik.
Chroniese pyn word gedefinieer as pyn wat langer as ses maande duur en is dikwels moeilik tot baie moeilik om te behandel, omdat daar geen (meer) fisiese oorsaak is nie, of omdat die oorsaak nie verwyder kan word nie. Die oorblywende behandelingsmetodes is dan pynstillers, wat dikwels sleg help, of senuweebehandeling.
Die ervaring van pyn blyk dikwels baie verminder te word as die metodes suksesvol is. Pyn waarop 'n mens aandag vir 'n lang tyd fokus, kan egter erger word en kan die hele lewe oorneem. Pyn word ook sterker gevoel wanneer onderliggende vrese teenwoordig is, byvoorbeeld vir ernstige toestande.
Royal Cape Yacht Club
Royal Cape Yacht Club is 'n seiljagklub in die hawe van Kaapstad, Suid-Afrika.
Dit is gestig in 1905 met die naam Table Bay Yacht Club, wat in 1914 verander is na Cape Yacht Club, ná die samesmelting met die Alfred Rowing Club. Ná die beskermheerskap van die Britse kroon is dit bekroon met die titel 'Royal'. Die Royal Cape Yacht Club is die tuiste van die Kaap na Rio seilwedvaart.
Team Shosholoza was RCYC se inskrywing in die 2007 America's Cup
Internasionale seiljagwedvaarte soos die Whitbread Ras het oornagpunte by RCYC
Kathleen Howard
Kathleen Howard (27 Julie 1884 – 15 April 1956) was 'n Amerikaanse aktrise. Sy was bekend vir haar rolle in die rolprente Death Takes a Holiday (1934), It's a Gift (1934), A Girl, a Guy, and a Gob (1941), en Ball of Fire (1941).
Robert Garrison (akteur)
Robert Garrison (18 Julie 1872 – 6 Januarie 1930) was 'n Duitse akteur. Hy was bekend vir sy rolle in die rolprente Michael (1924), The Constant Nymph (1928), Der Hund von Baskerville (1929), en The Ship of Lost Men (1929).
Al forno
duimnael|220px|Lasagne al forno.
Die pasta word soms voor die tyd gekook en dit beteken die pasta is sagter as wanneer dit al dente voorgesit word, soos in sommige geregte verkies word.
Kultuur
Noord-Italië het ’n tradisie van houtoonde en oop braaiplekke. Baie Italiaanse restaurante bak hul al forno-geregte in ’n houtoond. Steenoonde kom veral voor in die Middellandse Seegebied en die Midde-Ooste, en in baie dele van Europa word hout gebruik om die vuur te maak. In Italiaanse restaurante word ’n houtbord met ’n lang steel gewoonlik gebruik om die gereg in die middel van die oond te plaas.
Vincent Holman
Vincent Holman (22 September 1886 – 7 April 1962) was 'n Engelse akteur. Hy was bekend vir sy rolle in die rolprente The Feathered Serpent (1934), The Life and Death of Colonel Blimp (1943), Vacation from Marriage (1945), en Brass Monkey (1948).
Lisa Howard (verslaggewer)
Lisa Howard (24 April 1926 – 4 Julie 1965) was 'n Amerikaanse aktrise, verslaggewer en TV aanbieder. Sy was bekend vir haar rolle in die rolprente The Man Who Cheated Himself (1950) en Donovan's Brain (1953), en in die televisiereekse Man Against Crime (1949) en Space Patrol (1950).
Viktor Gehring
Viktor Gehring (10 Januarie 1889 – 24 April 1978) was 'n Duitse akteur, regisseur, en skrywer. Hy was bekend vir sy rolle in die rolprente Der Jäger von Fall (1918), Der Dorfkaplan (1919), Giovanni de Medici: The Leader (1937), en Der nackte Spatz (1938).
Petrosia alfiani
Petrosia alfiani is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Petrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 2002 deur de Voogd & Van Soest.
Cyrtanthus angustifolius
Die brandlelie (Cyrtanthus angustifolius) is 'n blomdraende plant en geofiet wat hoort tot die familie Amaryllidaceae en is endemies aan die Oos-Kaap en die Wes-Kaap waar dit deel van die fynbos-bioom is. Dit staan ook as die rooibergpypie of rooipypie bekend. Die plant word tot 45 cm hoog en die blare is groen wanneer dit blom. Dit groei op berghellings en vlaktes in seisoenale strome en vleie. Die plant blom nadat dit gebrand het.
Afrika Kontinentale Vryhandelsgebied
Die Afrika Kontinentale Vryhandelsgebied (AfCFTA) is 'n vryhandelsgebied wat die grootste deel van Afrika omvat. Dit is in 2018 gestig deur die Afrika Kontinentale Vryhandelsooreenkoms, wat 43 partye en nog 11 ondertekenaars het, wat dit die grootste vryhandelsgebied maak volgens aantal lidlande, naas die Wêreldhandelsorganisasie, en die grootste in bevolking en geografiese grootte, wat strek oor 1,3 miljard mense oor die wêreld se tweede grootste kontinent.
Die ooreenkoms wat AfCFTA stig, is bemiddel deur die Afrika-unie (AU) en onderteken deur 44 van sy 55 lidlande in Kigali, Rwanda op 21 Maart 2018. Die voorstel sou in werking tree 30 dae na bekragtiging deur 22 van die ondertekende state. Op 29 April 2019, het die Arabiese Demokratiese Republiek Sahara die 22ste deposito van bekragtigingsinstrumente gemaak, wat die ooreenkoms op 30 Mei in werking gestel het; dit het sy operasionele fase betree na 'n beraad op 7 Julie 2019 en het amptelik op 1 Januarie 2021 begin. AfCFTA se onderhandelinge en implementering word onder toesig gehou deur 'n permanente sekretariaat gebaseer in Accra, Ghana.
Ingevolge die ooreenkoms is AfCFTA-lede daartoe verbind om tariewe op die meeste goedere en dienste oor 'n tydperk van 5, 10 of 13 jaar uit te skakel, afhangende van die land se vlak van ontwikkeling of die aard van die produkte. Algemene langtermyndoelwitte sluit in die skep van 'n enkele, geliberaliseerde mark; die vermindering van hindernisse vir kapitaal en arbeid om belegging te vergemaklik; ontwikkeling van streeksinfrastruktuur; en die stigting van 'n kontinentale doeane-unie. Die algehele oogmerke van AfCFTA is om sosio-ekonomiese ontwikkeling te verhoog, armoede te verminder en Afrika meer mededingend in die globale ekonomie te maak. Die Verenigde Nasies se Ekonomiese Kommissie vir Afrika skat dat AfCFTA intra-Afrika handel teen 2022 met 52 persent sal laat groei. 'n Verslag deur die Wêreldbank voorsien dat AfCFTA 30 miljoen Afrikane uit uiterste armoede kan ophef, die inkomste van byna 70 miljoen mense kan verhoog en $450 miljard se inkomste teen 2035 kan genereer. Op 13 Januarie 2022 het AfCFTA 'n groot stap in die rigting van sy doelwit geneem met die totstandkoming van die Pan-Afrikaanse Betalings- en Skikkingstelsel (PAPSS), wat toelaat dat betalings onder maatskappye wat in Afrika werksaam is in enige plaaslike geldeenheid gedoen word.
Klas 18-stoomlokomotief
Die Klas 18 is 'n tipe stoomlokomotief wat deur die Suid-Afrikaanse Spoorweë gebruik is. Hierdie lokomotief is ontwerp om die probleme met die steenkooltreine op die Witbank - Germistontrajek op te los. Hierdie klas het geen subklasse nie. Die Klas MF Mallet-stoomlokomotief wat eers hier gebruik is, was te stadig.
Daar is twee lokomotiewe deur Henschel gebou en afgelewer in 1927. Die lokomotiewe het drie silinders gehad; twee aan die kante toegerus met Walschaerts-klepratwerk en 'n derde in die middel met Gresley klepratwerk. Die klepratwerk het egter baie probleme gegee en die lokomotiewe is onttrek in 1951.
Skynbare grootte
Die skynbare grootte, hoekdeursnee of skynbare deursnee is 'n aanduiding van hoe groot 'n sfeer of sirkel van 'n gegewe gesigspunt af lyk. Dit word ook ander name genoem, soos "openingshoek" in optika. Die skynbare grootte kan beskou word as die hoek waarteen 'n oog of kamera moet roteer om van een kant van 'n skynbare sirkel tot by die ander kant te kyk.
Mense kan met hulle blote oog 'n deursnee van tot 1 boogminuut sien. Dit stem ooreen met 0,3 m op 'n afstand van 1 km, of om Venus onder optimale toestande as 'n skyf te sien.
Mary Howard de Liagre
Mary Howard de Liagre (18 Mei 1913 – 6 Junie 2009) was 'n Amerikaanse aktrise. Sy was bekend vir haar rolle in die rolprente Abe Lincoln in Illinois (1940), Billy the Kid (1941), Thru Different Eyes (1942), en The Loves of Edgar Allan Poe (1942).
Fritz Genschow
Fritz Genschow (15 Mei 1905 – 21 Junie 1977) was 'n Duitse akteur, regisseur, en skrywer. Hy was bekend vir sy rolle in die rolprente Mother Holly (1954), Cinderella (1955), Rumpelstilzchen (1962), en Der vertauschte Prinz (1962).
Regsbron
'n Regsbron is die oorsprong van wette, die bindende reëls wat enige staat in staat stel om sy grondgebied te regeer.
Die term "regsbron" kan soms verwys na die soewerein of na die setel van mag waaruit die wet sy geldigheid ontleen.
Regsleer
Die waargenome egtheid van 'n regsbron kan staatmaak op 'n keuse van regsleer-analise. Tiranne soos Kim Jong-oen mag De facto mag uitoefen, maar kritici sou sê hy oefen nie mag uit 'n de jure (of wettige) bron uit nie. Na die Tweede Wêreldoorlog was dit nie 'n geldige verweer by die Neurenberg-verhore om te sê "Ek het net bevele gehoorsaam", en die oorwinnaars het Nazi's opgehang vir die oortreding van "universele en ewige standaarde van reg en verkeerd".
Straalvliegtuig
duimnael|260px|'n [[Rusland|Russiese Toepolef Tu-160 in vlug. Dit het vier straalmotore]]
'n Straalvliegtuig of kortweg straler is 'n vliegtuig wat deur 'n straalmotor aangedryf word. Vliegtuie wat deur vuurpyle aangedryf word, word ook straalvliegtuie en stralers genoem. Dit is in teenstelling met skroefaangedrewe vliegtuie wat gebruik maak van 'n binnebrandenjin. Daar is sommige vliegtuie wat wel 'n kombinasie van 'n straalmotor en 'n skroef (turboskroef) het en nie 'n binnebrandenjin nie.
Stralers is in die algemeen meer effektief teen hoë snelhede en -hoogtes waar skroefvliegtuie weer meer effektief is teen lae snelhede en -hoogtes. Stralers het die vermoë om supersoniese vlug te haal maar kan ook heelwat stadiger vlieg.
Vuurpylaangedrewe
Die eerste vliegtuie sonder skroewe is deur vuurpyle aangedryf. Vuurpylaangedrewe vliegtuie is eerste in Duitsland ontwikkel, waar die eerste een om te vlieg die Lippisch Ente in 1928 was. Die Ente is eintlik vir die doel as 'n sweeftuig ontwikkel maar is aangepas om 'n vuurpyl te huisves. 'n Jaar later in 1929 het die doelgeboude vuurpylvliegtuig die Opel RAK.1 die eerste geword om suksesvol te vlieg.
Straalaangedrewe
Frank Whittle, 'n Engelse uitvinder het die konsep van die straalmotor ontwikkel in 1928. Die Duitser Hans von Ohain het 'n dekade later aan die einde van die 1930's die konsep onafhanklik ontwikkel. Hy het in Februarie 1936 'n brief aan Ernst Heinkel geskryf, waarin hy hom vertel het van die ontwerp en die moontlikhede van 'n straalmotor.
Die eerste straalvliegtuig om te vlieg was die Heinkel He 178 V1 se eerste prototipe van die Duitse Lugmag, die Luftwaffe, op 27 Augustus 1939 in Rostock (Duitsland).
Patrick Holt
Patrick Holt (31 Januarie 1912 – 12 Oktober 1993) was 'n Engelse akteur. Hy was bekend vir sy rolle in die rolprente Fly Away Peter (1948), Come Back Peter (1952), Ivanhoe (1952), en Serena (1962).
Petrosia australis
Petrosia australis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Petrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1980 deur Bergquist & Warne.
Tronkstraf
Mense word gevangenes, waar hulle ook al mag wees, deur die blote woord of aanraking van 'n behoorlik gemagtigde beampte wat daartoe gerig is. Gewoonlik word gevangenisstraf egter verstaan ​​dat dit 'n werklike opsluiting in 'n tronk, of tronk wat vir die doel aangewend word volgens die bepalings van die wet, impliseer.
Vrylating
Vrylating uit gevangenisstraf kan plaasvind wanneer 'n tronkstraf uitgedien is, voorwaardelik, of om humanitêre redes. Krygsgevangenes kan vrygelaat word as gevolg van die beëindiging van vyandelikhede of 'n gevangene-uitruiling. Gevangenes wat 'n volle lewenslange of onbepaalde vonnis uitdien, mag nooit vrygelaat word nie.
Vrygestelde gevangenes ly dalk aan probleme, insluitend psigiatriese versteurings, onder kriminele gedrag en toegang tot basiese behoeftes. Hulpbronne na vrystelling kan deur die owerhede verskaf word. Verskeie faktore is ondersoek ten opsigte van hul invloed na vrylating, soos familie en ander verhoudings, indiensneming, behuising en vermoë om op te hou om dwelms te gebruik.
Robert Scott-gedenkteken
In die Heerengracht in Kaapstad is 'n klein monumentjie ter ere van kapt. Robert Scott wat saam met vier kamerade in Maart 1912 omgekom het op hul reis terug van Antarktika. Die oorspronklike gedenkteken is ontwerp deur Joseph Solomon en op 15 Mei 1916 onthul. Omdat dié gedenkteken in 1948 gevandaliseer is, is dit met 'n replika in brons vervang.
Henry Lukin-standbeeld
In die Kompanjiestuin in Kaapstad staan naby die museums die standbeeld van genl.-maj. Henry Timson Lukin. Hy was die Suid-Afrikaanse bevelvoerder tydens die Slag van Delvillebos (1916) in die Eerste Wêreldoorlog.
Die "Lukin Memorial Committee" het die kunstenaar Anton van Wouw op 25 Julie 1929 gevra om die beeld van Lukin te maak. Die beeld is by die kunstenaar se studio in Johannesburg gemaak en na Nederland verskeep om gegiet te word in 1930. Die beeld is onthul in die Tuine op die 3de Maart 1932.
Lourierblaar
Lourierblare verwys na die geurige blare van verskeie plante soos die Cinnamomum tamala en Syzygium polyanthum wat in die kookkuns gebruik word. Hulle bevat sowat 1,3% essensiële olies.
As dit heel geëet word, het lourierblare ’n skerp, bitter smaak. Soos met baie speserye en geurmiddels, is die reuk van die blare skerper as die smaak. Wanneer dit gedroog is, is die reuk kruidagtig, effens blomagtig, en taamlik soortgelyk aan origanum en tiemie.
Gebruike
Lourierblare word dikwels in Indiese en Pakistanse kos gebruik, veral in rysgeregte soos biryani, en as ’n bestanddeel in garam masala. In Suid-Afrika word dit ook in bobotie gebruik.
Lourierblare is deur die antieke Grieke as geurmiddel gebruik. Dit word vandag steeds in baie Europese geregte gebruik (veral in die Middellandse Seegebied). Dit kom voor in bredies, seekos, groentegeregte en souse en in klassieke Franse geregte. Dit word dikwels heel gebruik en ná die kookproses verwyder. In die Thaise kookkuns word lourierblare ook gebruik in ’n paar Arabies geïnspireerde geregte.
Lourierblare kan ook voor die kookproses fyngemaal word. Dit het meer smaak as heel blare, maar is moeiliker om te verwyder; daarom word hulle dikwels is ’n sakkie in die kos geplaas.
Lourierblare kan ook in ’n spens gestrooi word om meelmotte, vlieë, kakkerlakke, muise en silwermotte weg te hou.
Klas 17-stoomlokomotief
Die Klas 17 is 'n tipe stoomlokomotief wat deur die Suid-Afrikaanse Spoorweë gebruik is vir rangeerwerk. In 1926 was daar 'n tekort aan rangeerlokomotiewe en 21 Klas A 4-8-2 T tenklokomotiewe, oorspronklik gebou deur Dübs and Co tussen 1890 en 1900, was aangepas vir hierdie tipe werk. 'n Kolewa is bygevoeg en die oorspronklike kolehouer is verwyder. Hierdie lokomotiewe het diens gedoen in Durban en Port Elizabeth en is in 1961 onttrek.
Carlisle
Carlisle (/kɑːrˈlaɪl/ kar-LYLE, plaaslik /ˈkɑːrlaɪl/ KAR -lyle; van Koembries)  ) is 'n katedraalstad in die Cumberland-eenheidsowerheid van Cumbria, Engeland. Dit is die administratiewe sentrum van die Cumberland-eenheidsowerheid, wat vernoem is na en 'n soortgelyke gebied dek as die historiese graafskap Cumberland.
Eierstoel
Die eierstoel is in 1958 deur Arne Jacobsen vir die Radisson SAS- hotel in Kopenhagen, Denemarke, ontwerp. Dit word deur Republic of Fritz Hansen vervaardig. Die stoel het 'n staalraamwerk, en word met materiaal of leer gestoffeer. Die stoel is volgens die Modernisme-styl ontwerp.
Carlisle
By die samevloeiing van die riviere Eden, Caldew en Petteril, is 'n gevestigde nedersetting gevorm om forte op die Muur van Hadrianus in Romeinse Brittanje te ondersteun. Daar is baie legendes en volksverhale oor die stad gedurende die Donker Middeleeue, soos die Sir Gawain en die Carle van Carlisle, oor die neef van koning Arthur en die "vrye man" van die stad. In die vroeë 12de eeu is 'n priory gebou en dit het katedraalstatus met 'n bisdom in 1133 verkry (stadstatus het destyds beteken dat die nedersetting 'n stad geword het) terwyl die graafskap Carlisle geskep is en na Cumberland herdoop is. Carlisle Castle en die stad self was 'n belangrike laat- Middeleeuese militêre vesting teen die Koninkryk van Skotland, geleë 13 km suid van die huidige Anglo-Skotse grens. Die kasteel het in 1568 as 'n tronk gedien vir Mary, Koningin van Skotte en huisves tans die Hertog van Lancaster's Regiment en die Border Regiment Museum.
In die 19de eeu het die bekendstelling van tekstielvervaardiging tydens die Industriële Revolusie 'n proses van sosio-ekonomiese transformasie in Carlisle begin, wat ontwikkel het tot 'n digbevolkte meuldorp. Dit, gekombineer met sy strategiese posisie, het die ontwikkeling van Carlisle as 'n belangrike spoorwegdorp moontlik gemaak, met sewe spoorwegmaatskappye wat die Carlisle-spoorwegstasie deel. Met die bynaam die 'Groot Grensstad', Carlisle is vandag 'n belangrike kulturele, kommersiële en industriële sentrum in die Grenslande. Dit is die tuiste van die hoofkampusse van die Universiteit van Cumbria en huisves 'n verskeidenheid museums en erfenissentrums.
Eierstoel
Die eierstoel is volgens die tipiese Jacobsen-styl, in toonaangewende materiale van die tydperk, ontwerp.
Die stoel is vermoedelik deur Eero Saarinen se "Womb-stoel" geïnspireer, vanwaar dit 'n paar eienskappe ontleen het.
Die eierstoel is aan die swaanstoel, en tot 'n sekere mate ook aan verskeie van Jacobsen se laaghoutstoele soos die "7", die mierstoel, die sigaarstoel, die Grand Prix-stoel, die potstoel, die druppelstoel en die kameelperdstoel, verwant.
Die eierstoel (soos die swaanstoel) is ook as 'n bank-weergawe ontwerp. Terwyl die swaanbank nog in produksie is, is daar nog net 'n handvol eierrusbanke gemaak. 'n Paar is vir die Radisson Hotel gemaak, en 'n paar jaar gelede is 'n aantal as 'n "spesiale uitgawe" gemaak. Die prys was redelik hoog — ongeveer 400 000 DKK, wat gelykstaande is aan ongeveer VS$ 75 000.
Die beperkte produksie van die eierbank, behalwe vir die behoefte aan eksklusiwiteit, is te wyte aan 'n ontwerpfout. Die bank is te groot om met twee hele koeihuide te bedek - dit was wel moontlik met die eierstoel. Die gebruik van meer as een huid het 'n baie sigbare stiksel in die middel van die bank tot gevolg. Hierdie probleem kan egter opgelos word deur van materiaalstoffering eerder as leer gebruik te maak.
Volgens 'n artikel in The New York Times, is die eierstoel ook deur McDonald's, as deel van 'n hoë-konsep herontwerp van een van sy restaurante in Londen, gebruik. Verder word die eierstoel ook in 'n McDonald's-restaurant in Nørrebrogade, Kopenhagen, saam met ander meubels van Arne Jacobsen, hoewel sommige nabootsings is, gebruik.
Die eierstoel is in die eerste Britse 'Big Brother'-reeks in die sogenaamde dagboekkamer gebruik.
Die eierstoel word in die vertreksale van die nuut opgeknapte terminaal 2 op die San Francisco Internasionale Lughawe gebruik.
Daar is deesdae honderde verskillende soorte eierstoele, en hangende eierstoele, wat deur Arne Jacobsen se ontwerp geïnspireer is.
Petrosia brachysclera
Petrosia brachysclera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Petrosia borealis
Petrosia borealis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Petrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1895 deur Lambe.
Dan du Preez
Dan du Preez (gebore 5 Augustus 1995, Durban) is ’n losvoorspeler wat vir die Natalse Haaie in die Curriebeker en die in Superrugby speel.
Springbokloopbaan
Du Preez het op 18 November 2017 sy debuut vir die Springbokke teen Frankryk op die ouderdom van 22 jaar in Parys gemaak.
Hy is die seun van Robert du Preez sr., oudrugbyspeler, wat tans die afrig.
Sulette Thompson
Sulette Thompson, is ŉ Suid-Afrikaanse aktrise, wat bekend is vir haar rol as Suzie Bruwer in die televisiereeks, Agter Elke Man, vanaf 1985 tot 1988. In die televisiereeks, Agter Elke Man, was daar ŉ verskeidenheid karakters: welgesteld en die wat ŉ karige bestaan gevoer het, saamgegroepeer. Die dramareeks is as grensverskuiwend beskou in Suid-Afrika se televisiegeskiedenis en daarom was kykers ook baie lief vir die karakters omdat hulle kon identifiseer daarmee.
In 1982 het sy haar BA Drama-graad behaal aan die Noordwes Universiteit van Potchefstroom. In 1983 het Thompson ŉ jaarkontrak by Sukovs gehad om in verskeie produksies te kan speel en aan die einde van die termyn het sy vanaf 1983 tot 1996 as ŉ vryskut aktrise gewerk. Sedert Maart 1996 behartig sy die boekhouding van die akteursagentskap, Thespians.
Persoonlik
Sulette en haar oorlede man, met wie sy 22 jaar getroud was, Hennie Cronjé, het vier kinders. Aan die einde van 2018 is Thompson weer getroud met Dieter Wiese en woon tans op ŉ kleinhoewe in Johannesburg.
Heinrich George
Heinrich George (9 Oktober 1893 – 25 September 1946) was 'n Duitse akteur, vervaardiger, en regisseur. Hy was bekend vir sy rolle in die rolprente She (1925), Metropolis (1927), Die Degenhardts (1944), en Kolberg (1945).
Wet maak
Wet maak is die proses om wetgewing te skep. In sy suiwerste sin is dit die basis van regering.
Wet maak in moderne demokrasieë is die werk van wetgewers, wat op plaaslike, streeks- en nasionale vlakke bestaan en maak sodanige wette wat toepaslik is op hul vlak, en bindend oor diegene onder hul jurisdiksies.
In diktature en absolute monargieë kan die leier in wese wet maak met die penstrepie. 'n Oënskynlik-analoge gebeurtenis kan egter selfs in 'n demokrasie plaasvind waar die uitvoerende gesag van 'n regering uitvoerende bevele kan maak wat die krag van die wet het. Veral Libertariërs is bekend daarvoor dat hulle sulke optrede as anti-demokraties veroordeel.
Gary Holton
Gary Holton (22 September 1952 – 25 Oktober 1985) was 'n Engelse akteur. Hy was bekend vir sy rolle in die rolprent Breaking Glass (1980) en in die televisiereekse Minder (1979), Shoestring (1979), en Auf Wiedersehen, Pet (1983).
Petipa-broers
Die broers Lucien en Marius Petipa was van die beste balletdansers van die 19e eeu. Marius Petipa het veral as choreograaf uitgeblink en hy word as die vader van die klassieke ballet beskou. Die beroemde balletfamilie Petipa was uit Frankryk afkomstig, waar Jean Antoine Petipa (1796- 1855) as choreograaf aan die Théâtre de Bordeaux verbonpe was.
Lucien het die ballet Sakountala (1858) geskep. In 1865 het hy leier van die balletgeselskap by die Paryse Opéra geword en vir die geselskap die ballet Namouna op musiek van Lalo geskep (1882). Marius Petipa word oor die algemeen beskou as die vader van die klassieke ballet. Hy is ook deur sy vader onderrig en het in 1838 in Nantes sy debuut gemaak. In 1847 het hy 'n eenjaarkontrak met die Marijinskiteater in St. Petersburg aangegaan, waar hy vir die res van sy loopbaan gebly het.
In 1854 is hy met Marie Soerovsjikova (1836- 1882) ‘n leerling aan die Keiserlike Balletskool, getroud, en in dieselfde jaar het hy dosent aan hierdie balletskool geword. In 1858 het Marius Petipa sy eerste oorspronklike ballet vir die Marijinskiteater geskep, naamlik Un mariage sous la régence. In 1862 het hy Jules Perrot as eerste choreograaf opgevolg, 'n stap wat die regstreekse gevolg was van die oorweldigende sukses wat hy met sy ballet La fifle du pharaon behaal het.
Parkinson se siekte
Die siekte is vir die eerste keer in 1817 deur die Londense geneesheer James Parkinson (1755–1824) beskryf. Dit word gewoonlik deur ’n tekort aan die senuoordraer dopamien, veroorsaak weens degeneratiewe, vaskulêre of inflammatoriese veranderings in die basaalganglia (deel van die voorbrein). Die blootstelling aan sekere chemikalieë (soos sweisdampe) kan dit ook aanhelp.
Die siekte word onder meer gekenmerk deur bewerigheid, rigiditeit, verlies aan spierbeheer, traer bewegings en 'n uitdrukkinglose gesig. Die simptome is aanvanklik lig. As dit vroeg behandel word, kan dit jare lank so bly. Dit kan egter nie genees word nie. Met vroeë behandeling is pasiënte se lewensverwagting omtrent dieselfde as vir mense daarsonder.
Die siekte begin meestal tussen die 50ste en 60ste lewensjaar, veral by mans. Sowat 5 tot 10% van mense kry dit voor vyftig. Voorbeelde van bekendes met parkinsonisme is die akteur Michael J. Fox (op 30 gediagnoseer) en die bokser Muhammad Ali (op 42 gediagnoseer).
Behandeling
Parkinson-siekte word hoofsaaklik met die toedien van medikasie behandel. 'n Aantal middels word tegelyk toegedien, maar die behandeling is weens die newe-effekte van die medisyne, ingewikkeld.
Geneeshere het aanvanklik atropien voorgeskryf, veral in die vroeë stadium. Newe-effekte hiervan is 'n droë mond, geheueverlies en psigiese simptome. Levodopa, verwant aan dopamien, is daarna as die basis vir behandeling gebruik. Die effek op die styfheid van die spiere is goed, maar die newe-effekte is willekeurige krampe, mislikheid en braking. Amantadien bevorder ook die vrystelling van dopamien, maar is meestal minder effektief as levodopa.
Wetenskaplikes kon daarin slaag om Parkinson in rotte om te keer. Stamseloorplantings is gebruik om die beskadigde senuwees met nuwe motorneurone (wat met dopamien "geprogrammeer" is) te vervang. Daar word gehoop dat hierdie metode in die toekoms vir menslike gebruik aangepas sal word.
Constantianek
thumb|240px|Die kruising by Constantianek. thumb|240px|’n Bord wat Constatianek aandui. Constantianek is ’n lae bergpas oor die Tafelbergreeks in Kaapstad, Suid-Afrika. Dit verbind Constantia met Houtbaai in die weste. Dit is een van drie passe wat Houtbaai met die res van die stad verbind en, saam met Ou Kaapse Weg, een van die twee passe oor die bergreeks tussen die middestad en die Vishoekvallei.
Baie staproetes begin by Constantianek. Jan van Riebeeck het dit "Clooffpas" genoem toe hy dit op 23 Maart 1657 oorgesteek het. Constantia Nek Restaurant, die oudste restaurant in Kaapstad, is ook hier geleë.
Die berghange by Constantianek is bedek met Skiereilandgraniet-fynbos, ’n bedreigde florasoort wat inheems aan Kaapstad is en nêrens anders voorkom nie.
Wannanosaurus
Wannanosaurus ("Wannan-akkedis", na die plek waar dit ontdek is) was ’n genus dinosourusse uit die Campanium-tydsnede sowat 80 miljoen jaar gelede in wat nou Anhui, China, is. Die tipe-spesie, Wannanosaurus yansiensis, is in 1977 deur Lian-Hai Hou beskryf.
Die enkele fossiel wat ontdek is, sluit in die gedeeltelike bokant van ’n skedel en onderkaak, ’n onder- en bobeen, en ’n deel van ’n rib. Omdat die bokant van die skedel plat is en groot openinge het, word dit beskou as ’n basale lid van Pachycephalosauria.
Hoewel die oorblyfsels dié van ’n klein dier is met ’n lengte van minder as ’n meter, wys die saamgegroeide bene in die skedel dat hy volgroeid was toe hy dood is. Nes ander Pachycephalosauria was hy moontlik alles- of plantvretend en was sy kos plante na aan die grond en moontlik ook insekte.
Regstelsel
Die kontemporêre regstelsels is oor die algemeen gebaseer op een van vier basiese stelsels: siviele reg, gemenereg, statutêre reg, godsdienstige wet of kombinasies hiervan. Die regstelsel van elke land word egter gevorm deur sy unieke geskiedenis en sluit dus individuele variasies in. Die wetenskap wat die regte op die vlak van regstelsels bestudeer, word regsvergelyking genoem.
Beide sivile (ook bekend as Romeinse) en gemene -regstelsels kan beskou word as die mees wydverspreide in die wêreld: siviele reg omdat dit die mees wydverspreide is volgens landmassa en bevolking in die algemeen, en gemenereg omdat dit deur die grootste aantal mense in diens geneem word in vergelyking met enige enkele siviele regstelsel.
Strafreg/kriminele reg
Strafreg handel oor gedrag wat as 'n misdryf teen die publiek, die samelewing of die staat beskou word - selfs al is die onmiddellike slagoffer 'n individu. Voorbeelde is moord, aanranding, diefstal en dronkbestuur.
Siviele reg
Siviele reg handel oor gedrag wat 'n individu of ander private party, soos 'n korporasie, skade laat ly. Voorbeelde is laster, kontrakbreuk, nalatigheid wat lei tot besering of dood, en skade aan eiendom.
Carl Geppert
Carl Geppert is 'n Duitse akteur en skrywer. Hy is bekend vir sy rolle in die rolprente Banditen (1921), Trick-Track (1921), Das sonnige Märchen vom Glück (1924), en Der Bettler vom Kölner Dom (1927).
Petrosia canariensis
Petrosia canariensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Petrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1986 deur de Weerdt & Van Soest.
Beth Howland
Beth Howland (28 Mei 1941 – 31 Desember 2015) was 'n Amerikaanse aktrise en vervaardiger. Sy was bekend vir haar rolle in die televisiereekse Mary Tyler Moore (1970), Alice (1976), American Playhouse (1981), en The Tick (2001).